Osijek.in

Croatian drift challenge
2025-06-28 - 2025-06-29 | Sportski aerodrom Čepin – Osijek, Sportski aerodrom Čepin - Osijek, Osijek, Hrvatska, 31000, Croatia (Local Name: Hrvatska)
Čepinski Sportski Aerodrom, opet će nakon 13 godina ugostiti driftere i pokazati gomilom dima, kako se rješiti komaraca. Treća runda vozi se u znaku subotnjeg HAKS Kupa, dok je nedjelja rezervirana za International Kup u kojem se natječu svi vozači iz regije. Također brza staza, biti će inspirirana King of Europe Layoutom, koji će iziskivati maksimalne performanse i vještine natjecatelja i njihovih automobila. Dođite u Osijek i podržite svoje favorite!!!
Ulaz za posjetitelje je otvoren subotu i nedjelju od 09h.
Cijena dnevne ulaznice iznosi 15eur, a vikend ulaznice 25eur.
Foto: Autoscena

Alen i Karlo - Axmann Pub
2025-06-27 20:00 - 2025-09-12 20:00 (Europe/Vienna) | Axmann pub, Kapucinska 26, Osijek, Hrvatska, 31000, Croatia (Local Name: Hrvatska)
Rezervacije stolova na 095 17 17 031.
Foto: Axmann Pub

Ljetni nogometni kamp za djecu u Kneževim Vinogradima
2025-06-27 09:00 - 2025-06-29 12:00 | Kneževi Vinogradi, Kneževi Vinogradi, Kneževi Vinogradi, Hrvatska, 31309, Croatia (Local Name: Hrvatska)
NK Osijek i Nogometna škola NK Borac organiziraju trodnevni nogometni kamp u SRC Kneževi Vinogradi, gdje djeca i mladi imaju priliku trenirati pod vodstvom stručnih trenera, uživati u dodatnim aktivnostima i osvježiti se na bazenima.
Trodnevni nogometni kamp pružit će priliku dječacima i djevojčicama rođenima između 2012. i 2018. godine da provedu svoje školske praznike usavršavajući nogometne vještine.
Svaki dan održavaju se dva treninga (petak i subota od 09:00 do 19:00), a uz nogomet, sudionici mogu uživati u besplatnom kupanju na bazenima i raznim dodatnim aktivnostima poput tenisa, stolnog tenisa i cageballa.
Osigurana je oprema za trening, kao i ručak i voće za sve sudionike. U nedjelju se održavaju utakmice na Opus Areni NK Osijeka (09:00 – 12:00), nakon čega slijedi obilazak stadiona i svečana dodjela diploma.
U ponudi su dvije opcije prijave: trodnevni kamp bez noćenja po cijeni od 100 eura (drugo dijete 80 eura) i kamp s dva noćenja i punim pansionom u Pansionu Piroš Čizma, Suza, po cijeni od 160 eura (drugo dijete 140 eura).
Broj mjesta je ograničen, a interes velik. Organizatori pozivaju sve zainteresirane da svoje mjesto osiguraju na vrijeme.
Prijave i informacije:
Telefon: 091 644 4684
E-mail: nogometnaskolankborac@gmail.com
Foto: Baranja info

24. Moto susreti MK Osijek
2025-06-27 08:00 - 2025-06-29 20:00 | Lijeva obala Drave, Sjevernodravska obala, Osijek, Hrvatska, Croatia (Local Name: Hrvatska)
24. Moto susreti Moto kluba Osijek održat će se od petka, 27. do nedjelje, 29. lipnja 2025. na lijevoj obali Drave, kod Katakombi.
Susreti započinju u petak, 27. lipnja 2025., kada nas očekuje tradicionalna Fišijada, nakon koje slijedi službeno otvaranje susreta. Za glazbeni ugođaj pobrinut će se Čepinska Skupina Levati.
U subotu, 28. lipnja, dan započinje uz pivski doručak, defile i zajednički ručak. Glazbeni dio bit će posebno uzbudljiv zahvaljujući nastupima grupe Rock Puls iz Zagreba i legendarne Daleke Obale.
Nedjelja, 29. lipnja, rezervirana je za doručak i ispraćaj gostiju, čime će se zaključiti još jedno nezaboravno druženje.
Foto: Facebook, MK Osijek

OSCANS - Festival Urbane Kulture
2025-06-26 19:00 - 2025-06-29 14:00 | Osijek
OSCANS je ponovno tu, veći i bolji nego ikad!
Ove godine festival traje 4 dana, a očekuje vas prava eksplozija kreativnosti i urbane kulture:

Street art & graffiti
Izložbe i kreativne aktivacije
Natjecanja i showcase nastupi
Dječji korner s mnoštvom aktivnosti
još puno toga…

Organizatori su osmislili bogat i nezaboravan program namijenjen svim generacijama – bilo da dolaze kao umjetnici, entuzijasti ili jednostavno žele osjetiti autentičnu atmosferu urbane kulture.
Sve će se odvijati na različitim lokacijama u Osijeku, uključujući i graffiti jam na livadi kod Zdenca uz Promenadu.
Foto: Facebook, Osječka tvornica ideja

Filmska radionica: Glumac → Scena
2025-06-25 11:00 - 2025-06-30 21:00 | Akademija za umjetnost i kulturu u Osijeku, The Academy of Arts and Culture in Osijek, Osijek, Hrvatska, 31000, Croatia (Local Name: Hrvatska)
Filmska radionica Glumac → Scena održat će se od 25. do 30.6. u prostoru AV laba na AUKOS-u (Trg Svetog Trojstva 3), a namijenjena je mladim glumcima koji žele naučiti više o glumi na filmu, te mladim autorima koji žele naučiti raditi s glumcima! Voditelj radionice je osječki redatelj i profesor na Akademiji dramske umjetnosti, Zvonimir Jurić, koji će unutar tjedan tjedan kroz dnevne vježbe polaznike naučiti sve o osnovama režije, rada s glumcem i komunikaciji među autorima IZA/ISPRED kamere.
Radionica je besplatna, a zainteresirani se mogu prijaviti do 19. lipnja na kinoklubosijek@gmail.com s predmetom “Prijava na radionicu: Glumac Scena”.
Uz prijavu treba priložiti:
– ime, prezime, kontakt telefon, mail i datum rođenja
– kratki motivacijski video (max. 2 minute) – predstavi sebe, svoj interes za sudjelovanjem i što god još želiš pokazati/podijeliti s nama!
Ova radionica je posljednji program u ciklusu Autor IZA/ISPRED kamere koji Kino klub Osijek ostvaruje u suradnji s Filmskom RUNDOM! Nalazimo se na više od pola puta u odbrojavanju do 10. rođendana RUNDE!
Foto: Facebook, Kino klub Osijek

Francuska alijansa Osijek: Ljeto s Franom
2025-06-23 07:30 - 2025-07-18 16:30 | Francuska Alijansa Osijek, Franjevačka ul. 4, Osijek, Hrvatska, 31000, Croatia (Local Name: Hrvatska)
Draga djeco, dragi roditelji,
Francuska alijansa Osijek otvara upise u program cjelodnevnog ljetnog boravka za djecu od 7 do 12 godina. Fran ove godine slavi deseti rođendan pa je za polaznike pripremljen još bogatiji, jubilarni program.
Tijekom programa djeca će učiti robotiku kroz igru, ići na piknik s izviđačima iz Izviđačkog kluba Javor, posjetiti Opus Arenu te učiti francuski jezik s novom profesoricom Faustine-Louise. Osim toga, očekuju ih i omiljene filmske radionice, šetnja pasa u Azilu u Nemetinu te jahanje u udruzi Četiri lista.
Svaki tjedan organizirat će se i Mini olimpijada s nagradama partnera programa.
Program “Ljeto s Franom” održavat će se od 23. lipnja do 18. srpnja, od ponedjeljka do petka, od 7:30 do 16:30 sati. Program uključuje boravak na zraku, tjelesne aktivnosti, učenje francuskog jezika, užinu i ručak, kao i razne jezične, likovne, filmske i tematske radionice.
U pratnji animatora i profesora, djeca će se zabavljati te uz poučan sadržaj provoditi ljetne praznike.
Prijave su putem linka: https://docs.google.com/forms/d/e/1FAIpQLSdusouh1S59A4btjIGYIl0tz2vrEzH640GHfSWitH7pbz0PwQ/viewform.
Detaljan program i cjenik pogledajte ovdje – https://osijek.alliance-francaise.hr/wp-content/uploads/sites/5/2025/05/Program-1.pdf, a za dodatne informacije pošaljite upit na mail: osijek@alliance-francaise.hr.
Foto: Freepik

Izložba - Strossmayer, građevine i arhitektura u Osijeku
2025-06-09 11:00 - 2025-06-30 17:00 | Građevinski i arhitektonski fakultet u Osijeku, Građevinski i arhitektonski fakultet u Osijeku, Osijek, Hrvatska, 31400, Croatia (Local Name: Hrvatska)
Ovogodišnje istovremene obljetnice 210 godina od rođenja i 120 godina od smrti velikog biskupa, mecene i graditelja Josipa Jurja Strossmayera, potakle su ideju da izložba povodom Međunarodnog tjedna arhiva 2025. pod nadnaslovom „arhiVtektura“ bude povezana sa Strossmayerovim graditeljskim pothvatima u Osijeku, odnosno s građevinama u Osijeku koje su bile povezane sa Strossmayerom za njegova života, od rođenja, krštenja, vjerskog života, školovanja i javnog djelovanja u Osijeku.
Izložba je pripremljena u suradnji s Građevinskim i arhitektonskim fakultetom Osijek i postavljena u predvorju fakulteta.
Svi izlošci su iz fundusa Državnog arhiva u Osijeku.
U prvom dijelu izložbe predstavljene su građevine povezane sa Strossmayerovim životom, od njegova rođenja u Šamačkoj ulici, krštenja u staroj gornjogradskoj župnoj crkvi, osnovnog školovanja u gornjogradskoj pučkoj školi, danas OŠ Svete Ane, objekata u obiteljskom vlasništvu te vizura ulica iz vremena Strossmayerovog djetinjstva i mladosti.
U drugom dijelu izloženi su nacrti i dokumenti vezani uz njegov pothvat gradnje i uređenja Dječačkog sjemeništa u Osijeku na glavnom trgu u Tvrđi, danas zgrade Glazbene škole F. Kuhača.
U trećem dijelu izložbe predstavljeni su nacrti i dokumenti izgradnje nove zgrade Realne gimnazije u Tvrđi u čijoj je realizaciji Strossmayer bitno sudjelovao.
U četvrtom dijelu izložbe je najznačajnije djelo osječke arhitekture kraja 19. stoljeća, gornjogradska župna crkva sv. Petra i Pavla, čiju je izgradnju Strossmayer uvelike poticao i pomagao, a za posvetu darovao i glavni oltar sv. Petra i Pavla. Njezina ovogodišnja 125. obljetnica posvete poklapa se sa Strossmayerovim obljetnicama 210 godina od rođenja i 120 godina od njegove smrti, pa tom projektu u ovoj izložbi dajemo i najveći značaj.
Ovom izložbom koju uklapamo u temu ovogodišnjeg Međunarodnog tjedna arhiva „arhiVtektura“ nastavljamo tkati poveznice Državnog arhiva u Osijeku i baštine koju čuva, sa svima onima koji su tu baštinu stvarali. U ovom slučaju to je baština povezana sa Strossmayerom i njegovim obljetnicama koje smo ove jubilarne godine, u zajedničkom izložbenom projektu s Državnim arhivom u Zagrebu pod naslovom „Josip Juraj Strossmayer“, već obilježili izložbama na otvorenom od 1. do 9. veljače 2025. na Trgu Ante Starčevića u Osijeku, od 17. do 23. veljače 2025. na Zrinjevcu u Zagrebu i od 31.ožujka do 9. travnja 2025. na Strossmayerovom trgu u Đakovu. Uz ta tri postava prethodne izložbe u gradovima Strossmayerovog rođenja, biskupskog sjedišta i najznačajnijeg javnog kulturnog djelovanja, podastiremo javnosti i ovu izložbu kao hommage našem velikom rođenom Osječaninu biskupu Josipu Jurju Strossmayeru u prigodi njegovih ovogodišnjih obljetnica.
